ประกาศสถาปนาประกาศสถาปนากรมหมื่นชินวรสิริวัฒนขึ้นเปนกรมหลวง[๑] ศุภมัสดุ พระพุทธศาสนกาล ๒๔๖๙ พรรษาปัจจุบันสมัย เมษายนมาส วีสติมสุรทิน ภุมวารกาลกำหนดพระบาทสมเด็จ พระปรมินทรมหาประชาธิปกมหันตเดชนดิลกรามาธิบดี เทพยปรียมหาราชรวิวงศ์ อสัมภินพงศพีระกษัตร บุรุษรัตนราชนิกโรดมจาตุรันตบรมมหาจักรพรรดิราชสังกาศ อุภโตสุชาตสำศุทธเคราหณี จักรีบรมนาถจุฬาลงกรณราชวรางกูร มหามกุฏวงศวีรสูรชิษฐ ราชธรรมทศพิธอุต์กฤษฏนิบุญอดุลยกฤษฏาภินีร์หาร บูรพาธิการสุสาธิต ธันยลักษณวิจิตรเสาภาคยสรรพางค์ มหาชโนตมางคมานทสนธิมตสมันตสมาคม บรมราชสมภาร ทิพยเทพาวตาร ไพศาลเกียรติคุณ อดุลยศักดิเดชสรรพเทเวปริยานุรักษ มงคลลัคนเนมาหวัยสุโขทัยธรรมราชา อภิเนาวศิลปศึกษาเดชนาวุธ วิชัยยุทธศาสดรโกศล วิมลนรรยพินิต สุจริตสมาจารภัทรภิทญานประดิภานสุนทร ประวรศาสโนปสดมภก มูลมุขมาตยวรนายกมหาเสนานี สราชนาวีพยูหโยธโพยมจรบรมเชษฐโสทรสมมต เอกราชยยศสธิคมบรมราชสมบัติ นพปฎลเศวตฉัตราดิฉัตร ศรีรัตโนปลักษณ มหาบรมรามาภิเษกาภิษิกต์สรรพทศทิควิชิตเดโชไชย สกลมไหศวรยมหาสวามินทรมเหศวรมหินทรมหารามาธิราชวโรดม บรมนาถชาติอาชันยาศรัย พุทธาทิไตรรัตนศรณารักษวิศิษฏศักตอัครนเรศวราธิบดี เมตตากรุณาศีตลหฤทัย อโนปไมบุนยการ สกลไพศาลมหารัษฎราธิบดินทรปรมินทรธรรมิกมหาราชาธิราช บรมนาถบพิตร พระปกเกล้าเจ้าอยู่หัวทรงพระอนุสรคำนึงถึงพระราชจริยานุวัตร์ซึ่งทรงประพฤติเพื่อเปนสวัสดิมงคลแก่พระบรมราชาภิเษก เถลิงพระราชมณเฑียรเปนต้นว่าบูชาพระศรีรัตนตรัยและเทพยพลี ทั้งทักษิณานุปทานกิจอุทิศสนองพระเดชพระคุณสมเด็จพระบุรพการี และทรงสถาปนาพระบรมวงศ์ผู้ใหญ่ฝ่ายหน้าฝ่ายในซึ่งทรงมีพระคุณเปนที่เชิดชูพระเกียรติยศก็ได้ทรงกระทำแล้ว บัดนี้ทรงพระราชปรารภถึงพระเจ้าวรวงศ์เธอกรมหมื่นชินวรสิริวัฒน สมเด็จพระสังฆราชเจ้า ซึ่งได้เปนพระราชกรรมวาจาจารย์ทรงมีคุณูปการแด่พระองค์มาตั้งแต่เมื่อครั้งทรงพระผนวช ได้ถวายโอวาทตามฐานะแห่งพระอาจารย์ทุกประการส่วนในทางพระพุทธศาสนา พระเจ้าวรวงศ์เธอ กรมหมื่นชินวรสิริวัฒนสมเด็จพระสังฆราชเจ้า ก็ได้ทรงจัดการทำนุบำรุงต่อเนื่องแต่สมเด็จพระมหาสมณะเจ้ากรมพระยาวชิรญาณวโรรส ดำรงการพระศาสนามาด้วยพระอุเบกขาอันแน่วแน่เที่ยงธรรมมิได้หวั่นต่ออุปสรรคใด ๆ ทั้งใหญ่และน้อย อนึ่งทรงพระสติปัญญาสามารถทรงพระสุตญาณอันลึกซึ้งเปนพหูสูตผู้หนึ่ง มีพระหฤทัยเผื่อแผ่ไปในหมู่ชนทั้งปวงมิได้เลือกหน้าด้วยความมุ่งหมายจะให้เปนคุณเปนประโยชน์แก่พระพุทธศาสนาและศาสนิกชนทั้งให้เปนผลดีต่อพระราชอาณาจักรและบัดนี้ได้ทรงดำรงสมณะศักดิ์เปนใหญ่เปนประธานในคณะสงฆ์เหมือนเปนสนองพระองค์สมเด็จพระมหาสมณะเจ้า กรมพระยาวชิรญาณวโรรส เปนที่นิยมนับถือของพระบรมวงศานุวงศ์และบุคคลทั่วไปทุกชั้นพระองค์พระบาทสมเด็จพระเจ้าอยู่หัวก็ทรงเคารพนับถือยิ่งนักสมควรจะสถาปนาพระเกียรติยศฐานันดรศักดิ์ให้ใหญ่ยิ่งขึ้นจึงมีพระบรมราชโองการมา ณ พระบัณฑูรสุรสิงหนาทดำรัสสั่งให้เลื่อน กรมพระเจ้าวรวงศ์เธอกรมหมื่นชินวรสิริวัฒนสมเด็จพระสังฆราชเจ้า ขึ้นเปนพระเจ้าวรวงศ์เธอ กรมหลวงมีพระนามตามจารึกในพระสุพรรณบัฏว่า พระเจ้าวรวงศ์เธอ กรมหลวงชินวรสิริวัฒน ขัติยมหาเจษฎานุพงศอริยวงศาคตญาณวิมลสกลมหาสังฆปรินายก ตรีปิฎกกลาโกศล ภัทรผลพลูสวัสดิสัทธรรมทีปกร ไทวภราดรมหาราชาภินิษกรมณาจารย์ภุชงคบุราภิธานครุฐานิยมมหาบัณฑิต สุขสิทธิหิตรรถเมตตาขันตยาศรัยศรีรัตนตรัยศรณาภิรัต สยามาธิปัตยมหาสังฆปาโมกขประธานาธิบดี ศรีสมณุดมบรมบพิตรเสด็จสถิต ณ วัดราชบพิธ ราชวรวิหาร พระอารามหลวงสิงหนามทรงศักดินา ๑๑๐๐๐ ตามกำหนดอย่างพระองค์เจ้าต่างกรมตำแหน่งใหญ่ในพระบรมมหาราชวังและดำรงพระอิศริยยศยิ่งใหญ่ในฝ่ายพุทธจักร สมณศักดิ์ที่สมเด็จพระสังฆราชเจ้าเปนประธานในสมณะมณฑลทั่วพระราชอาณาเขตขออาราธนาให้ทรงรับธุระพระพุทธศาสนาเปนภาระสั่งสอน ช่วยรงับอธิกรณ์และอนุเคราะห์พระภิกษุสงฆ์สามเณรทั่วไปโดยสมควรแก่พระอิศริยยศสมณศักดิ์จงทรงเจริญพระชนมายุ พรรณ สุข พล ปฏิภาณ คุณสารสมบัติ สรรพศิริสวัสดิพิพัฒนมงคลวิบุลศุภผลจีรฐิติกาลในพระพุทธศาสนา เจ้ากรม เปนหลวงชินวรสิริวัฒน ถือศักดินา ๖๐๐ให้ทรงเลื่อน ปลัดกรมเปนขุนพยาพัฏสรรพกิจ ถือศักดินา ๔๐๐ สมุหบาญชีเปนหมื่นลิขิตพลขันธ์ ถือศักดินา ๓๐๐ให้ผู้ซึ่งได้เลื่อนบันดาศักดิ์ทั้ง ๓ นี้ ทำราชการในหลวงและในกรมตามอย่างธรรมเนียมเจ้ากรม ปลัดกรม สมุหบัญชี ในพระองค์เจ้าต่างกรมผู้ใหญ่ทั้งปวงสืบไป ให้มีความสุขสวัสดิเจริญเทอญฝ่ายสมณะศักดิ์นั้น ให้ทรงมีพระราชาคณะฐานานุกรมประดับพระอิศริยยศ ๑๕ รูป คือ พระมหาคณิศรพุทธศาสนิกนิกร ปสาทาภิบาลสกลสังฆประธาน มหาสถาวีรกิจการี นายกบดีศรีรัตนคมกาจารย์ ที่พระราชาคณะปลัดขวา ๑พระจุลคณิศรสัทธรรมนิติธรมหาเถราธิการ คณกิจบรรหารธุรการีสมุหบดีศรีธรรมภาณกาจารย์ ที่พระราชาคณะปลัดซ้าย ๑ พระครูวินยาภิวุฒิ ๑พระครูสุตตาภิรม ๑ พระครูธรรมาธิการ ๑ พระครูวิจารณ์ธุระกิจ ๑ พระครูวิจิตรธรรมคุณ๑ พระครูวิบุลธรรมคุต ๑ พระครูวินัยธร ๑ พระครูธรรมธร ๑ พระครูโฆสิตสุทธสร ๑พระครูอมรสรนาท ๑ พระครูสังฆวิธาน ๑ พระครูสมุห์ ๑ พระครูใบฎีกา ๑ขอให้พระคุณผู้ได้รับตำแหน่งทั้งปวงนี้มีความสุขศิริสวัสดิสถาพร ในพุทธศาสนา เทอญสุกัญญา/ผู้จัดทำ๒๐ ตุลาคม ๒๕๕๒นฤดล/ตรวจ๒๒ ธันวาคม ๒๕๕๓[๑] ราชกิจจานุเบกษาเล่ม ๔๓/-/หน้า ๑๐๘/๒๕ เมษายน ๒๔๖๙